Publication: Magyar Közlöny
Issue: MK-2000-24 (Year: 2000, Number: 24)
Era: 1990-2004
Section: A 23/1990. (XII. 3.) PM rendelet 2. számú melléklete e melléklet szerint módosul
Paragraph Index: 213

1. Digitális állóképes fényképezőgép, amelyet töltéscsatoló (CCD) eszközzel szereltek fel, és amely az állóképes videokamera technológiáján alapul. Képeket rögzít, dolgoz fel és tárol digitális formában. Beépített nagyfelbontású 1,8"-os színes folyadékkristályos képernyővel látták el, amely fényképezéskor keresőként, a rögzített vagy betöltött képek megtekintésekor pedig képernyőként szolgál. A kamera félvezetős memóriája legfeljebb 96 színes állóképet képes tárolni. A képeket egy külön beszerezhető kiegészítő készlet segítségével automatikus adatfeldolgozó gépbe lehet áttölteni megtekintés vagy tárolás céljából. Erre a célra beépített digitális be- és kimeneti csatlakozókkal látták el. Felszerelték még videokábel csatlakozóval is, hogy a képet közvetlenül televízióhoz vagy videoberendezéshez lehessen továbbítani. A tárolt képek egy speciálisan a digitális kamerához kialakított címkenyomtatóhoz is továbbíthatók. 8524.51

Source: https://magyarkozlony.hu/hivatalos-lapok/90fa65203a182334445b4f5ab41ee14c894c98ea/dokumentumok/82c2557cc9ef82d003cfd3d7103f1fbef2b07b10/letoltes